Legal Document

Category: 44

Text:
9. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.191.2/78/31820 της 10/21 Απρ.  1975 (ΦΕΚ Β΄ 419) Περί εγγραφής φοιτητών του Πανεπιστημίου Θεσσαλονίκης εις το επόμενον έτος σπουδών ανεξαρτήτως αριθμού οφειλομένων μαθημάτων, εξαιρουμένων των εγγραφέντων ως πτυχιούχων. Έχοντες υπ’ όψει: 1) τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρου 1 του Ν.Δ/τος 4263/1962 (ΦΕΚ 187 τεύχος Α΄) περί κυρώσεως της υπ’ αριθ. 107/1962 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων και 2) την πρότασιν της Συγκλήτου του Παν/μίου Θεσσαλονίκης (Συνεδρία 12.3.75), αποφασίζομεν: Φοιτηταί του Πανεπιστημίου Θεσσαλονίκης εγγραφέντες το πρώτον κατά το Παν/κόν έτος 19731974, μετεγγραφέντες εξ ετέρων Σχολών το πρώτον κατά το Παν/κόν έτος 1973-1974 και οι ανανεώσαντες την εγγραφήν των κατά το ανωτέρω Παν/κόν έτος, οίτινες εδήλωσαν συμμετοχήν ή συμμετέσχον των τμηματικών εξετάσεων του Παν/κού έτους 1973-1974 δύνανται ανανεούντες την εγγραφήν των δια το επόμενον έτος σπουδών κατά το Παν/κόν έτος 1974-1975 να εξετασθώσιν ομού μετά των μαθημάτων του έτους τούτου εις τα μαθήματα εις τα οποία δεν εξητάσθησαν ή εξητάσθησαν ανεπιτυχώς από της προσεχούς περιόδου τμηματικών εξετάσεων του Παν/κού έτους 1974-1975. Αι διατάξεις της παρούσης δεν έχουν εφαρμογήν επί των εγγραφέντων ως φοιτητών πτυχιούχων ετέρων Σχολών. (Αντί για τη σελ. 592,01(β) Σελ. 592.01(γ) Τεύχος Θ22-Σελ. 49 Φοιτητές Πανεπιστημίου Θεσ/νίκης 31.Ε.ρ.7-9